La nivel internațional există mai multe metodologii prin care se calculează inegalitatea veniturilor din muncă, iar tehnica 20:20 (raportul dintre veniturile salariale ale celor mai bine plătiți 20% dintre angajați și cele ale celor mai slab plătiți 20% dintre angajați) este considerată mai relevantă de către unii economiști deoarece se corelează mai bine cu măsuri legate de dezvoltarea umană și stabilitatea socială (incluzând indicele bunăstării în rândul copiilor, indicele sănătății populației și al problemelor sociale, populația din închisoare, sănătatea fizică și psihică etc.), metodologia fiind folosită pentru realizarea indicatorilor de dezvoltare umană realizați de către United Nations Development Programme.